[{"text_idx": "#000000", "text": "Arian S4C yn 'eithriadol o hael' meddai gweinidog"}, {"text_idx": "#000001", "text": "Mae S4C yn cael ei ariannu yn \"eithriadol o hael\", meddai gweinidog darlledu Llywodraeth Prydain."}, {"text_idx": "#000003", "text": "Fe fydd yn y grant hwnnw'n lleihau o \u00a36.7m i \u00a35m erbyn 2020. Mae rhan fwyaf o gyllid S4C yn dod drwy ffi'r drwydded y BBC."}, {"text_idx": "#000004", "text": "Dywedodd y gweinidog bod yn rhaid gwneud penderfyniadau anodd oherwydd y \"llanast trychinebus\" a adawodd y blaid Lafur pan oedd mewn grym yn San Steffan."}, {"text_idx": "#000005", "text": "\"Mae S4C yn cael ei chyllido'n ddigonol,\" meddai Mr Vaizey wrth grw\u0302p o aelodau seneddol. \"Mae hi'n cael ei chyllido yn eithriadol o hael."}, {"text_idx": "#000006", "text": "\"Mae'n cael ei chefnogi'n hael gan y BBC. Fe fydd hi'n parhau i gael grant hael o fy adran i.\""}, {"text_idx": "#000008", "text": "Yn o\u0302l AS Plaid Cymru, Jonathan Edwards, roedd maniffesto'r Ceidwadwyr wedi addo diogelu cyllideb y sianel, ond nawr roedd yn wynebu torriadau o 26%."}, {"text_idx": "#000009", "text": "Gofynnodd i Mr Vaizey os oedd yn ymwybodol o hanes Cymru a'r tro diwethaf y torodd ei blaid addewid dros S4C."}, {"text_idx": "#000010", "text": "Dywedodd y gweinidog y byddai S4C yn derbyn \"incwm wedi ei warantu o \u00a390m y flwyddyn\", o ystyried hefyd arian cyllid BBC News."}, {"text_idx": "#000011", "text": "Dyna swm y byddai \"unrhyw sefydliad arall o fewn y cyfryngau, oni bai am y BBC yn amlwg, yn wrth eu boddau yn ei gael\", meddai Mr Vaizey."}]